CELEX: 62013CN0471
Language: et
Date: 2013-09-02 00:00:00
Title: Kohtuasi C-471/13: Eelotsusetaotlus, mille on esitanud Amtsgericht Rüsselsheim (Saksamaa) 2. septembril 2013 — Peter Link versus Condor Flugdienst GmbH

23.11.2013   
            
            
               ET
            
            
               Euroopa Liidu Teataja
            
            
               C 344/45
            
         Eelotsusetaotlus, mille on esitanud Amtsgericht Rüsselsheim (Saksamaa) 2. septembril 2013 — Peter Link versus Condor Flugdienst GmbH
   (Kohtuasi C-471/13)
   2013/C 344/78
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Rüsselsheim
   
      Põhikohtuasja pooled
   
   
      Hageja: Peter Link
   
      Kostja: Condor Flugdienst GmbH
   
      Eelotsuse küsimused
   
   
               1.
            
            
               Kas määruse (EÜ) nr 261/2004 (1) artiklist 6 ja artiklist 7 analoogia alusel tulenev hüvitise saamise õigus eksisteerib ka siis, kui reisijate algselt broneeritud lennu saabumine hilines rohkem kui 3 tundi, kuid pärast seda, kui juba lennu väljumine oli oluliselt hilinenud, broneerisid reisijad vabatahtlikult, omal käel ja oma raha eest asenduslennu teiselt lennuettevõtjalt ega lennanud seega lennuga, millele neil oli algselt broneeritud pilet, kusjuures asenduslennuga jõudsid reisijad sihtkohta algselt broneeritud lennu plaanipärasest saabumisajast rohkem kui kolm tundi hiljem?
            
         
               2.
            
            
               Kui vastus esimesele küsimusele on jaatav, siis kas määruse (EÜ) nr 261/2004 artiklist 6 ja artiklist 7 analoogia alusel tuleneva nõudeõiguse tekkimiseks on määrav, et teiselt lennuettevõtjalt asenduslennu vabatahtlik ja omal käel broneerimine toimus ajal, mil igal juhul oli tegemist juba viietunnise hilinemisega määruse (EÜ) nr 261/2004 artikli 6 lõike 1 punkti c alapunkti iii ja artikli 8 lõike 1 punkti a kohaselt?
            
         
      (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (ELT L 46, lk 1; ELT eriväljaanne 07/08, lk 10).